
Sectio  I. 

Cauterii  notio.  * 

% 

§♦  *• 

r 

v^auterium ,  gr*  KCLvtvipiov,  gall.  Cautre,  angi* 
Cautery,  germ.  Brandmittel ,  illud  vocatur  re¬ 
medium,  quod  cuti  vel  superficiei  vulneratae 
adplicatum,  escharam  plerumque  relinquendo, 
texturam  organicam  partis  ab  illo  contactae 
destruit,  subsequam  inflammationem  et  sup¬ 
purationem  vel  exulcerationem  provocans* 
Sunt,  qui  etiam  sub  nomine  cauterii  intelli- 
gant  ulcera  arteficialia ,  lixivae  purae  ope  in¬ 
ducta,  contextum  cellulosum  penetrantia,  qua¬ 
rum  suppuratio  per  longius  tempus  sustine¬ 
ri  debet* 

Brevis  historiae  conspectus. 

§.  2. 

Ouis  primus  cauterio  sit  usus  dici  non  po¬ 
test,  quum  antiquissimi  auctores  hujus  ce  quam 
dudum  noti,  usitatissimi,  atque  aestumatissi- 
mi  remedii  faciunt  mentionem.  Ex  Herodoto 
Lib.  IV  suae  historiae  jam  Lyhiae  quosdam  po~ 

pulos  ,  igne  qua  remedio  praeservativo  usos 
fuisse  comperimus,  et  ex  Hippocratis  scriptis, 
Scythasjam  per  ustionem  rheumatismum  sana¬ 
visse  etiam  legimus.  Ab  hisce  gentibus,  Grae¬ 
ci  cauteriorum  usum  desumsisse  dicuntur,  et 
secundum  Prosperi  Alpini  confirmationem 
etiam  Arabes  et  Aegyptii,  in  illis  panaceam 
agnoscebant.  Caelius  Aurelianus  in  Lib.  III  evi¬ 
rat.  diut.  pass.  .C.  4*  Themissonem  et  Praxago- 
ram  in  epilepsia  caput  urere,  et  in  lib.  II.  C.  1. 
Asclepiadem  singulariter  medicamenta  praedi¬ 
care  dicit.  Actius  provocat  ad  Archigenem  et 
Antyllum,  qui  etiam  adfirmant,  veteres  in  ma¬ 
lo  ischiadico  ustione  per  stercus  caprinum  fuis¬ 
se  usos.  Etiam  Aristoteles  ,  Theophrastus  et 
Dioscorides  Lib.  II.  C.  73.  docent ,  medicos 
ligno  vitis  et  stercore  accenso  urere  esse  soli¬ 
tos.  Galenum  etiam  cauterio  in  familiari  usu 
habuisse  ex  eo  ellucet,  quod  praeter  caustica 
etiam  igne  et  candente  ferro  quam  plurimas 
adfectioncs  curare  docuerit,  ut  in  variis  locis 
in  scriptis  legi  potest;  sic  et  Celsus  qui  sub 
Nerone  vixit,  in  morborum  curationibus  suam 
ferro  candenti  laudem  tribuit  debitam.  Plinius 
secundus  in  lib.  III.  C.  5.  Theodorus  Priscianus 
in  lib.  II  ad  Thimoth.  C.  2  et  8  ustionis  per 
ferrum  candens  meminerunt.  Serenus  Samnio- 
nicus  sicut  Aetius  e  Capadocia  Paulus  ab  Aegi¬ 
na  et  Alexander  Trallianus  cauteriis  non  minus 

omne  jus  tribuunt  ;  sed  Caelius  Aurelianus  - 
Actius  et  Paulus  ab  Aegina  plurima  de  eis  per¬ 
scripserunt,  multos  que  morbos  per  ignem  et 
ustionem  curare  docuerunt.  Inter  Arabum  me¬ 
dicos  Abulcasis  in  singulari  capite  cum  vero 
enthusiasmo  mirandos  ignis  effectus  exhibet, 
et  fere  in  omnibus  morbis  qua  remedium  uni¬ 
versale  commendat.  In  India,  China,  Japonia, 
secundum  Kaempferii  narrationem  ustio  ad 
consueta  et  vulgariter  usitata  remedia  perti¬ 
net,  et  Aethiopes  haec  saepe  contra  epilepsiam 
adhibent*  Sic  etiam  Turei  et  Armenii  magnam 
fidem  in  hoc  remedium  habent,  et  qui  post 
Americam  detectam  per  Christopliorum  Colum¬ 
bum  de  gentibus  ibidem  habitantibus  scripse¬ 
runt  antiquissimi  historiae  perscrutatores,  in¬ 
colis  illius  temporis  hujus  Zonae  tam  amplae 
ignis  usum  nullo  modo  ignotum  fuisse  testan¬ 
tur.  Ceterum  veteres  sub  cauterii  nomine  >car 
£%oxw  ignis  adplicationem  comprehendebantur, 
et  multo  post  cum  detectionum  inAlchemia  ul¬ 
teriori  propagatione ,  etiam  in  substantiis  che- 
micis  materias  vim  causticam  edentes ,  prop- 
terea  cauterii  nomen  merentes ,  invenerunt. 

Cauteriorum  actio  generatim  spectatata* 

§•  3* 

Cauteriorum  actio  plus  minusve  debilis 
£ut  energica  apparet,  quae  non  solum  ab  illo- 

rum  natura  diversa,  intensionis  et  concentra¬ 
tionis  gradu,  adpiicationis  modo  tam  vario  et 
hujus  duratione,  sed  etiam  a  morbi  forma  et 
charactere  ,  partium  quae  cauterisationi  subji¬ 
ciuntur  textura  et  sensibilitate ,  et  subjecti  va¬ 
rietate  respectu  constitutionis  temperamenti 
ctc.  iterum  dependet. 

In  genere  quodvis  cauterium  corpori  vivo 
adpli catum,  ut  potentia  fortissima  partem  or¬ 
ganicam  contactam  destruendo  ita  et  nexum  or¬ 
ganicum  tollendo,  suam  ostendit  efficaciam, 
per  combustionem  vel  corrosionem  (resolutio» 
nem),  sicque  sphacelum  siccum  aut  humidum 
producendo  materiam  vivam  enecat.  Pari  passu 
cum  materiae  organicae  destructione  necessa¬ 
rie  a  parte  organismi  oritur  reactio  per  vitali¬ 
tatem  in  partibus  vicinis  auctam ,  dolorem  ve¬ 
hementem  ,  humorum  adfluxum  copiosiorem 
praecipue  autem  per  inflammationem  vel  pro¬ 
fundiorem  vel  superfiqialem  se  manifestans , 
quam  mox  suppuratio  sequitur,  iterum  quoad 
cauteriorum  diversitatem  sic  et  subjecti,  re¬ 
spectu  quantitatis  et  qualitates  et  temporis  per 
quod  durat,  varie  modificata.  Per  secretionem 
talem  anomalam  non  tantum  resorptio  interna 
intenditur  et  producta  morbosa  variae  indolis 
evacuantur,  sed  etiam  in  omni  reliqua  oeco¬ 
nomia  vitali,  alteratio  et  metamorphosis  mag¬ 
na  inducitur.  Sic  in  systemate  nervosa  torpor 

paralyses,  neuralgiae  amoventur;  in  systemate 
irritabili  validiores  musculorum  contractiones 
generantur  et  partium  laxitas  et  atonia  tollitur 
et  in  systemate  reproductivo  omnis  vegetatio¬ 
nis  processus  intenditur. 

Hac  ratione  etiam  fit,  ut  ex  morbi  novi 
per  cauteria  generatione  artificiali,  actio  vita¬ 
lis  a  morbo  priore  derivetur ,  et  aucta  in  loco 
recenti  limitata  maneat;  ideo  passio  prior  aut 
inminuitur  aut  plane  supprimitur. 

§•  4* 

Ex  his  nunc  collatis ,  in  sequentibus  af¬ 
fectionibus  morbosis  generatim  adhibentur, 
quae  eorum  adplicationem  saepius  expostulant: 

a)  Ad  destruendas  pseudoorganisationes 
et  metamorphoses  morbosas  ,  infectiones  et 
affectiones  gangraenosas. 

b)  Ad  sistendas  haemorrhagias  quae  vel 
ex  vulneribus  vel  ulceribus  vel  etiam  ex  vasis 
majoribus  profluunt,  in  quibus  ergo  ligatura 
adhiberi  non  potest,  vel  alia  haemorrhagias  si¬ 
stendi  methodus  nihil  praestat* 

c)  In  pluribus  neuralgiis  et  spasmis. 

d)  In  metastasibus  ut  vel  pars  prius  ad- 
fecta  irritetur,  vel  irritatio  loco  cuidam  optiori 
adfigatur. 

In  paralysibus* 

f)  In  omnibus  malis,  torpori,  atoniae  ct  de¬ 
bilitati  activitatis  vitalis  initentibus,  ad  in¬ 
flammationem  adhaesivam  et  suppurationem 
benignam  provocandam. 

g)  In  inflammationibus  chronicis  et  asthe¬ 
nicis  singularum  partium. 

§.  5. 

Sicut  cauteria  in  morbis  supra  denomina¬ 
tis  saepe  effectus  salutares  praestant,  ita  etiam 
conditiones  respiciendae  sunt,  quae  eorum 
usum  interdicunt.  In  genere  valet  regula ,  ne 
cauteria  propter  effectum  heroicum  quem  exe- 
runt  in  usum  trahantur,  si  alia  mitiora  reme¬ 
dia  sufficiunt,  quibus  scopum  assequi  possu¬ 
mus.  Porro  in  nimio  systematis  sanguiferi  im¬ 
petu,  sic  et  nervosi;  si  pars  cauterio  tentan- 
da  ipsa  est  inflammata,  aut  tam  magni  ambitus, 
ut  ex  illius  cauterisatione  magna  timenda  sit 
reactio;  major  subjecti  vulnerabilitas  ;  si  jam 
alia  naturae  conamina  salutifera  adsunt,  quae 
critica  adpelluntur  et  per  cauteriorum  effec¬ 
tum  turbari  possunt;  in  omnibus  his  casibus 
usus  eorum  est  intercidendus. 

§•  6. 

Ouod  attinet  locum  adplicationis  vel  ipsa 
in  parte  morbosa  vel  ejus  vicinitate  cauterisa- 
tio  institui  debet;  multum  iterum  a  partis  mor- 

bosae  indole,  metamorphoseos  specie,  sana¬ 
tionis  scopo  etc.  dependet 

Licet  fere  ad  omnes  corporis  partes  cau¬ 
teria  adplicari  possint,  tamen  vero  nervis  ma¬ 
joribus  et  vasis  parci  debet;  sic  etiam  organa 
nobiliora  interna  et  talia  corporis  loca  evitan¬ 
da  sunt  ubi  proxime  cutem  ossa,  partes  fibro¬ 
sae  aut  tendinosae  situm  habent.  Directa  igi¬ 
tur  ad  partem  morbosam  adplicatio  locum  ha¬ 
bebit  in  pseudoproductis ,  degenerationibus, 
contagiis,  in  sanguinis  fluxu ;  ad  adperienda  ca¬ 
va  et  ulcera  fistulosa;  porro  ut  vitalitas  par¬ 
tium  adjacentium  intendatur  et  reactio  validior 
generetur;  dein  si  affectiones  locales  in  loco 
apto  existentes  salutiferae  et  criticae  adparen- 
tes  sint  bene  sustinendae  atque  loco  praesen¬ 
ti  limitandae  ;  velp artes  separatae  per  marginum 
vulnerationem  conjungendae  ;  denique  si  cohae- 
siones  abnormes  sint  separandae. 

Plus  minusve  a  parte  adfecta  remotum,  cau¬ 
terium  adplicari  debet,  si  pars  morbosa  pro¬ 
funde  jacet  et  oculte;  si  passio  internum  or¬ 
ganum  nobile  prehendit;  vel  si  fonticulos  for¬ 
mare  hac  ratione  passionem  vicariam  efficere 
velimus. 

§.  7. 

Adhuc  aliquid  de  cauteriorum  divisione 
adferre  restai.  Variae  quidem  existunt  classifi- 


10  w 


I 


cationcs  ,  sed  omnes  hie  recensere  non  solum 
superfluum  esset ,  verum  etiam  nihil  utilitatis 


proferret. 

Antiqua  et  gravis  cauteriorum  divisio ,  cu¬ 
jus  jam  Fienus  mentionem  fecit  est:  in  cau¬ 
teria  actualia  et  potentialia,  quani 
etiam  in  mea  tractatione  de  cauteriorum  actio¬ 
ne  retineo  et  in  sequentibus  ulterioribus  sec¬ 
tionibus  perlustrare  conabor. 


Sectio  II. 


Cauteria  actualia. 

§.  8* 

Sub  cauteriis  actualibus  illae  intelligun- 
tur  potentiae,  quae  summo  aestus  gradu  effec¬ 
tum  suum  exerunt,  et  partes  per  contactum  com¬ 
burunt  et  in  carbonem  redigunt. 

§•  9- 

Eorum  actiones : 

Remedia  huc  pertinentia  in  eo  excellunt 
prae  ceteris,  quod  celerrime  agant  et  magna 
cum  energia  suam  explicant  efficaciam.  Sum¬ 
mo  aestus  gradu,  in  momento  adplicationis 
partem  comburunt  et  escharam  generant  siccani. 
Effectus  valde  est  discutiens  per  omnia  corpo- 

ris  systemata  ct  organa  cito  diffunditur  ;  prae¬ 
sertim  autem  systema  nervosum  adflcitur.  Do¬ 
lor  licet  vehemens  sit  et  penetrans ,  tamen  fu¬ 
gax  est.  Respectu  comparationis  cauteriorum 
actualium  et  potentialium  inter  se  ,  priora  in 
eo  differrunt  a  posterioribus  ,  quod  nullum  ad 
resolutionem  et  liquationem,  suppurationis 
processum  proclivum  efficiunt.  Eschara  ex  re¬ 
pentina  in  carbonem  redactione  orta,  mox  per 
suppurationem  dejicitur,  sic  et  sphacelus  non 
proserpit,  sed  potius  adplicationis  loco  limi¬ 
tatur.  Cicatrix,  quam  relinquunt,  minus  defor¬ 
mis  apparet.  Ceteri  effectus  sunt  eidem  ut  jam 
supra  in  generali  cauteriorum  actione  expo¬ 
suimus. 

§.  10. 

Adrident  igitur  medicis : 

a)  Ad  destruenda  pseudoproducta  ut  sunt: 
polypi  in  antro  Hygmorhi ,  condylomata  ver¬ 
rucae ,  angiektasiae ,  exostoses  maligni. 

b)  In  haemorrhagiis  parenchymatosis  ex 
vulneribus  et  ulceribus ,  vel  si  sanguis  e  ramis 
majoribus  effunditur,  ligatura  adhiberi  non 
potest,  et  alia  haemorhagiam  sistendi  metho¬ 
dus  non  sufficit  e.  g.  m  sanguinis  effusionibus 
e  fungosis  excrescentiis ,  lingua,  antro  hyg- 
morhi ,  arteria  meningea  media  ,  alveola ,  pa« 
lato  e.  s.  p. 

c)  Jn  neuralgiis  et  spasmis,  epilepsia,  cho¬ 
rea,  asthmate,  cordis  palpitatione  chronica, 
dolore  Tothergilii,  ischiade  nervosa,  haemicra- 
nia,  cephalalgia,  clavo,  odontalgia,  dolori, 
bus  rheumaticis  et  arthriticis. 

d)  In  paralysibus,  praecipue  in  illis  in 
quibus  nervus  prehensus  per  stimulum  fortem 
excitari,  vel  per  dolorem  quem  ustio  causat,  pa¬ 
ralysis  cum  neuralgia  juncta  derivari  debet.  Sic 
in  paralysibus  nervorum  puris,  quas  nervorum 
laesiones  luxationes ,  nimiae  mentis  intensiones 
et  multa  alia  post  se  trahunt.  Singulae  morbo¬ 
rum  formae  quibus  respondent  sunt:  amauro¬ 
sis,  surditas,  musculorum  paralegiae  ,  morbi 
psychici  e.  g.  mania  ctc.  cerebri  atonia  e.  g. 
vertigo,  e.  s.  p. 

e)  In  passionibus  localibus  quibus  torpor, 
atonia,  actio  vitalis  delapsa  subest,  ubi  ergo 
activitas  vitalis  est  excitanda  et  inflammatio  cum 
suppuratione  benigna  est  pro  vocanda,  aut  in 
ipsa  parte  aut  ejus  vicinitate,  ut  sunt:  affec¬ 
tiones  gangraenosae  ;  e.  g.  carbunculus ,  gan¬ 
graena  nosocomialis  cum  tali  partium  vicina¬ 
rum  conditione,  ubi  jam  alia  remedia  fortiora 
adhibita,  non  sufficientem  excitationem  efficere 
valent;  ulcera  maligna,  e.  g.  ulcera  phagadae- 
nica,  putrida,  atonica  ,  fungosa  ,  carcinomato- 
sa,  fistulosa  etc.  partium  mollium  relaxatio  et 
atonia ,  ut  prior  elasticitas  et  robur  iterum  re- 

stituatur  e.  g.  luxationes  atonicae ,  ptosis  ocu- 
li  c.  s.  p. 

f)  In  chronicis  et  asthenicis  inflammatio¬ 
nibus  singularum  partium  cum  peculiari  adex- 
sudationem,  indurationem  et  resolutionem  pro¬ 
clivitate.  Huc  pertinent :  abscessus  frigidi,  hy¬ 
drops  ventriculorum  cerebri ,  pleuritis  chroni¬ 
ca  exsudativa,  indurationes  lienis,  hepatis  etc. 
multifariae  formae  arthrocaces  cexarthrocaces, 
gonarthrocaces ,  spondilarthrocaces  e.  s.  p. 

g)  In  suppurationibus  internis ,  e.  g.  in 
phthisi  ex  vomica,  in  hepatis  abscessibus  etc. 
Larrey  et  alii  plures,  bonos  successus  animad¬ 
verterunt. 

Praeter  hos  denominatos  casus  adhuc  alii 
sunt  morbi  in  quibus  bono  cum  successu  cau- 
terisatio  adhibita  fuit. 

§.  U» 

% 

Ouod  attinet  locum  adplicationis ,  vel  ip¬ 
sa  in  parte  morbosa  vel  ejus  vicinitate  caute- 
risatio  instituitur;  multum  iterum  a  partis  mor¬ 
bosae  indole,  metamorphoseos  specie,  sana¬ 
tionis  scopo  etc.  dependet.  In  genere  loca  illa 
sunt  evitenda ,  ubi  ob  effectum  penetrantem  in 
partibus  profundioribus  noxa  induci  potest  e* 
g.  pars  cranii  quae  solummodo  cute  tegitur, 
palpebrae,  nasus,  aures,  larynx ,  trachea,  ster¬ 
num,  linea  alba,  partes  genitales,  mammae. 

ligamenta  tendines  nervi  in  extremitatibus  qui 
sub  cutc  proxime  jacent.  Sic  etiam  numerus 
cauterisationum  quoad  sanationis  scopum,  mor¬ 
bi  characterem  et  formam  e.  s.  p.  iterum  de- 
terminari  debet. 

s 

Cauteria  actualia  specialia. 

§.  12. 

Omnia  fere  ad  ustionem  adhiberi  possunt 
corpora  inflammabilia ;  sed  per  longum  jam 
tempus  tantum  metalla  propter  magnanf  pro 
calore  capacitatem  et  quod  optimi  sint  conduc¬ 
tores  ,  et  adhuc  ante  horum  adplicationcm 
escharae  profunditatem  et  amplitudinem  deter¬ 
minare  possimus,  in  usum  trahuntur.  Ex  plu¬ 
rimorum  auctorum  opinionibus  ferrum  et  cha¬ 
lybs  ad  ustionem  optime  adhibentur. 

a.  Ferrum  candens. 

§.  13. 

Effectus  ferri  candentis  respectu  ejus  inten¬ 
sionis,  durationis  et  extensionis  aestus,  varie 
modificantur.  Per  cauterisationem  in  distans 
erythema  progenerat  et  stimulum  fortem,*  per 
cauterisationem  transcurrentem  ,  combustio¬ 
nem  superficialem  efficit  et  dolorem  vehemen¬ 
tem  penetrantem;  per  cauterisationem  vero  in¬ 
haerentem  quoad  ferramenti  crassitudinem, 
aestus  gradum ,  cauterisationis  durationem,  plus 

minusvc  profunde  pars  destruitur*  Summo 
aestus  gradu  feramentum,  colorem  albidum 
induens  citissime  partem  contactam  destruit 
et  dolorem  vehementem  discutientem ,  pene¬ 
trantem  tamen  vero  fugacem  generat.  Eschara 
formata  respectu  ferri  candentis  crassitudinis , 
vis  qua  fit  adplicatio  ,  ejus  repetitionis,  par¬ 
tium  texturae ,  est  varia.  Partes  vicinae  valde 
irritantur  et  corrugescunt.  Post  aliquot  dies 
major  humorum  adfluxus  oritur,  partes  com¬ 
bustae  separantur  et  suppuratio  benigna  appa¬ 
ret.  Adhibetur  in  vulneribus  venenatis ,  gan¬ 
graena  humida  et  profunda,  haemorrhagiis ; 
ad  partialiter  destruendos  tumores  fungosos  , 
carcinomatosos ;  ad  sanandas  fistulas  salivales, 
vesicovaginales;  in  carie,  neuralgiis ,  epilep¬ 
sia;  in  atonia,  paralysi,  relaxatione  partium 
singularum;  in  arthrocacibus  e.  s.  p. 

Varias  ferri  candentis  formas  sic  et  sin¬ 
gularem  adplicationis  methodum  generatim  et 
specialiter  sat  ample  docet  chirurgia. 

b.  M  o  x  a, 

§• 

Haec  in  relatione  ad  ferrum  candens  qua 
remedium  mitius  est  consideranda.  Si  in  su¬ 
perficie  accenditur  ,  ab  initio  aeger  caloris 
sensum  et  pruritum  persentit;  elapsis  aliquot 
momentis  dolor  oritur  urens  ,  qui  vehemcntior 

fit  si  cutis  corpore  deflagrante  tangitur.  In  ul¬ 
timo  tempore  quo  moxa  igne  absumitur,  cre¬ 
pat  cutis,  flagrat,  et  eundem  ut  cornu  combu¬ 
stum  edit  fumum  solidum.  Aestus  profunde  per¬ 
cipitur,  et  eschara  in  centro  fusca  ad  margi¬ 
nem  flava  relinquitur.  Patet  igitur  ex  his  mo- 
xam  a  mitiori  aestus  gradu  sensim  sensimque 
ad  altiorem  ascendendo  eflicaciam  suam  ex¬ 
plicare.  Cutis  in  ambitu  est  rubra ,  sensilis , 
rugosa  interdum  etiam  phlyctaenis  obtecta.  Do- 
lor,  quem  moxa  elficit,  multo  vehementior 
evadit  illo  a  ferro  candente  producto.  Ceterum 
vero  respectu  efficientiae  moxae  ab  illius  mag¬ 
nitudine ,  ambitu  et  materia  inultum  dependet. 
Multam  sibi  adquaesivit famam  in  inflammatio¬ 
nibus  laryngis  chronicis,  membranarum  et  vis¬ 
cerum  in  cavo  tharacis  et  abdominis  contento¬ 
rum,  in  morbis  organicis  columnae  vertebra¬ 
lis,  luxationibus  spontaneis,  tumoribus  albis, 
rheumatismo  chronico,  paralysibus  et  neural- 
giis  e.  s.  p. 

Materia  c  qua  moxae  formantur  est  varia  ; 
vulgatissimae  et  usui  adeomodatissimae  sunt 
illae  secundum  Pouteau  paratae. 

Phosphorus  in  frustulis  accensis  a  Paillar- 

dio  et  kalium  a  Graefio  pro  ustione  etiam  adhi¬ 
bebantur. 

c*  Aqua  fervida. 

§.15.  ; 

Cuti  externae  si  adplicatur  gradu  aestus 
mitiori  erythema  inducit ,  summo  autem  aestu 
ambustionem  ,  qua  cutis  et  ipsa  pars  tunicae 
adiposae  subjacentis  in  escharam  siccam  muta¬ 
tur.  Sequitur  mox  inflammatio  cum  suppura¬ 
tione  sat  lurga ,  quae  liquore  ammonio  causti¬ 
co  plagae  vulneratae  adlato  quodammodo  coer¬ 
cetur.  Dolor  est  vehemens  et  penetrans,  qua 
ratione  a  remediis  rubefacientibus  et  vesicanti- 
bus  se  differt* 

Adplicationis  modus  est  varius ;  in  genere 
melius  est  si  remedium  hoc,  spongiae  ope  vel 
splenio  pluries  composito  antea  leniter  expres¬ 
sis  cuti,  si  vesicae  formationem  exspectamus, 
adfertur. 

Adhibetur  in  Leipothimia  ,  metastasibus 
rheumaticis  et  arthriticis  ad  cor  et  cerebrum; 
in  Lethargiis,  haemoptysi,  in  vehementioribus 
haemorrhagiis  canalis  alinentaris  repente  or¬ 
tis;  porro  in  ulceribus  atonicis,  fistulosis, 
abscessibus  lymphaticis  (Rust),  etiam  in  tu¬ 
moribus  cysticis ,  hydrocele  etc. 


Eundem  fere  habent  effectum  ut  aqua  fer¬ 
vida,  in  eo  quidem  ab  aqua  se  differunt,  quod 
temperatura  in  iis  augeri  possit,  et  effectus  eo¬ 
rum  magis  constans  sit  et  adplicationis  loco 
limitetur;  Dzondii  *)  machina  vaporaria  optime 
adcommodata  est 

-*i 9f»r>  cfcojnr;*.  n/p  o.j'  e  : ‘f,  t  /  :nf-7  v  *  < 

§*  1 7 • 

Adhuc  alia  restant  que  olim  a  veteribus 
adhibita  fuerunt  ac:  plumbum  fervidum  igne 
liquefactum  sic  et  resina,  sulphur  etc. ;  oleum 
fervidum;  spiritus  flammans  et  naphta  nccen- 
sa  et  alia  quae  vero  chirurgia  recentior  merito 
rejecit. 

§.  18. 

Radii  solis  vitri  ope  in  focum  collecti,  in¬ 
gentem  et  intollerabilem  efficiunt  dolorem. 
Propter  quam  inducunt  noxam  ista  urendi  me¬ 
thodus  est  relinquenda. 


*)  O.  H.  Dzondi,  die  Dampfmaschine ,  eine  Anweiaung,  den 
Strabi  heisser  Dampfe  auf  eine  neue  Art  zu  arztlichen 
Zwecken  anzuwenden.  Nebst  zwey  Steintaf.  Halle  1821. 

Cauteria  potentialia. 

§•  19- 

Cauteria  potentialia  ,  illae  nominantur 
substantiae,  quae  yi  corrosiva  texturam  corpo¬ 
ris  animalis  resolvere  et  destruere  valent. 

\t  ' . '  1 ,  '  ,  '  ;r  ,  ■ 

§.  20. 

Horum  agendi  ratio : 

Auctores  qui  de  hisce  conscripserunt  sub¬ 
stantiis  quoad  earum  vim  et  agendi  modum 
non  consentiunt,  et  valde  difficile  est  invenire 
modum,  quo  omnes  considerari  possent.  Ineo 
quidem  conspirant  quod  materiarum  organica¬ 
rum  cohaesionem  non  tantum  imminuere,  sed 
etiam  totam  tollere  et  ipsam  organicam  tex¬ 
turam  destruere  valeant.  Ceteroquin  remedia 
huc  spectantia  minus  cito  agunt  ut  cauteria  ac¬ 
tualia.  Secundum  plurium  aegrorum  narratio¬ 
nem  dolor,  si  durationem  respicis,  vehemen- 
tior,  intollerabiliorque  post  adplicationem  ex¬ 
surgit. 

Ouum  texturam  organicam  resolvendo  de¬ 
struunt  ,  etiam  sphacelum  producunt  humidum. 
Humores  putridos  non  dissipant;  partibus  vi- 

cinis  minus  clasti citati s  et  roboris  addunt  quam 
ignis.  Inflammatio  orta  post  quorumdam  cau¬ 
sticorum  adplicationem  saepius  minus  apparet 
intensa,  sic  et  suppuratio  tarde  insequens  ab 
initio  magis  ichorosa  se  exhibet,  quod  iterum 
in  partium  vitalitate  depressa,  quam  caustica 
per  resolutionem  inducunt  est  quaerendum. 
Efficaciae  eorum  limites  ponere  difficile  est, 
nam  multa  ex  iis  e  partiali  absorptione  vitae 
discrimina  imo  et  mortem  ipsam  adducere  va¬ 
lent;  sic  etiam  sphacclus  circumstantiis  faven¬ 
tibus  saepe  latius  proserpere  potest.  Eschara 
ex  resolutione  materiae  organicae  orta  ob  sup- 
purtionem  tarde  insequentem  sero  abjicitur. 
Propter  humorum  jacturam  quam  saepe  effi¬ 
ciunt  etiam  debilitant.  Cicatrix  relicta  plerum¬ 
que  est  deformis.  Ceterum  vero  notandum  est, 
quod  efficaciae  celeritas  horum  remediorum, 
profunditas  et  extensio  superficiei  vulneratae, 
escharae  consistentia,  inflammatio  plus  minus- 
ve  intensa,  et  suppurationis  subsequae  condi¬ 
tio,  effectus  periculosi  qui  ex  eorum  absorp- 
» 

tione  exoriri  possunt,  omnem  attentionem  me¬ 
dici  mereant. 

§•  21. 

Adhibentur  igitur: 

a)  Ad  destruenda  pseudoproducta  ut  sunt : 
polypi,  verrucae,  excrescentia  fungosa, 
condylomata,  sarcomata  etc. 

b)  Ad  curandos  tumores  lymphaticos  (Beiftl-) 
abscessus  frigidos,  hydrocelem  (Levret). 

c)  Ad  destruendum  virus  in  vulneribus  ve¬ 
nenatis  et  in  cute  e.  g.  vulnus  e  morsu 
animalis  rabidi;  virus  morsu  viperae  parti 
cuidam  adlatum  ;  in  pustula  maligna. 

d)  In  ulceribus  fungosis  ,  callosis ,  atonicis 
cariosis,  fistulosis,  herpeticis  etc. 

e)  Ad  curandam  urethrae  stricturam.  Variae 
existunt  methodi  in  curando  hoc  morbo  ; 
ob  mala ,  quae  cauterisationem  saepe  se* 
quuntur  cum  maxima  cautela  haec  est  in¬ 
stituenda. 

0  In  adfectionibus  morbosis  oculi  et  cutis 
e.  g.  Ophthalmia  chronica ,  conjunctivae 
ct  palpebrarum  granulationibus ,  maculis 
corneae  etc.;  herpete  exedente,  scabie  etc. 

Pluribus  adhuc  in  morbis  adhibentur,  quas 
per  derivationem  sanare  cupimus  ad  generan¬ 
da  ulcera  arteficialia ,  ad  formandos  fonticulos. 
Ouales  morbi  formae  huc  spectant  jam  exprio- 
ribus  dictis  patet. 

§.  22, 

i 

Ouum  ista  remedia  magis  chemice  agunt 
texturam  arganicam  resolvendo ,  in  discrasia 
universali,  cum  debilitate  magna  in  statu  col- 
liquationis  adhiberi  non  debent,  sic  etiam  quan¬ 
do  per  liquationem  causticorum  partes  vicinae 

majori  in  ambitu  quam  cupimus  vulnerari 
possent. 


Cauteria  p o t e n t i  a  1  ia  s p e c i al i t er 

spectata. 


A.  Alcalia  caustica, 

§.  23. 

Lapis  causticus  chirurgorum, 
lixiva  pura,kali  causticum,  Atzstein, 
Efficaciam  suam  in  superficie  denudata  vel 
membrana  mucosa  intra  tempus  breve  exerit. 
Cineream  aut  fuscam,  mollem,  humidam  et 
quoad  copiam  adhibitam,  durationem  ,  plus 
minusve  crassam  generat  escharam.  Post 
hujus  abjectionem  plerumque  ab  initio  sa¬ 
niosa,  serius  vere  benigna  se  ostendit  sup- 
puratio.  Ad  caustica  pertinet  materias  anima¬ 
les  quam  maxime  destruentia,  itaque  ejus 
vis  caustica  profunde  lateque  proserpens  ac¬ 
tivitatem  reproductivam  annihilans  et  sic 
inflammationem  magis  asthenicam  producens 
saepe  ulcera  maligna  generat.  Cicatrix  relicta 
est  deformis.  Adhibetur  ad  destruenda  excres¬ 
centia  morbosa:  verrucas,  carnem  luxurian¬ 
tem  etc. ;  ad  apperiendos  abscessus  aut  tumo¬ 
res  frigidos,  ubi  cultri  adplicatio  recusatur; 

ad  excitandam  inflammationem  et  suppuratio¬ 
nem  profundiorem  ,  ad  resolvendum  virus  hy- 
drophobicum,  etiam  viperarum  et  serpentium 
morsui  opponitur;  dein  in  rheumatismo  diu¬ 
turno  ,  arthritide ,  ulceribus  impuris  ,  blenor- 
rhoea,  tumoribus  frigidis  etc. 

Nat  rum  causticum,  soda  pura,  ut 
kali  causticum  agit ,  tamen  huic  indole  causti¬ 
ca  aliquomodo  cedit. 

A  m  m  o  n  i  %  m  causticum,  effectum 
cxerit  causticum  in  omnes  partes  arganicas,  prop- 
terea  erythema,  vesicas,  inflammationem,  ero¬ 
sionem  tandem  et  sphacelum  producit,  si  concen- 
tratum  parti  cuidam  adplicatur  ;  praeterea  adhuc 
qua  remedium  excitans  volatile  in  vasorum  et 
nervorum  fines  agit, 

B.  Metalla  corrosiva, 

§.  24* 

Argentum  nitricum,  nitras  ar¬ 
genti  fusus,  lapis  inferna¬ 
lis  Hollnstein.  Lente  agit  in  cutem 
externam,  quam  tangens  colore  tingit  nigrican¬ 
te  ,  cito  autem  partes  carnosas  vivas  destruit, 
dolorem  urentem  breviter  durantem  producens» 
Effectum  non  ultra  adplicationis  locum  diffun¬ 
dit.  Eschara  est  sicca,  cinerea  et  crassa.  Adhi¬ 
betur  ad  destruenda  excrescentia  varia;  ad 

purganda  ulcera  quaecunque  alia  impura,  aut 
ad  nisum  plasticum  in  iis  intendendum;  ad 
removendam  ulceris  syphilitici  recentis  super¬ 
ficiem  contagio  inquinatam  e.  s.  p. 

Oxjdum  h  y  d  r  a  r  g  y  r  i  rubrum.  Inter 
mitiora  et  fortissima  caustica  intermedium  sibi 
locum  vindicat.  Mercurio  sublimato  corrosivo 
mitius  agit,  non  profunde  penetrat  et  minorem 
generat  dolorem  et  inflammationem,  tamen  vero 
serius  largam  plerumque  benignam  producit 
suppurationem. 

Hydra  r  gyrum  sublimatum  cor- 
vosivu  m.  Structurae  organicae  et  vitae  aeque 
est  insidiosum  causticum,  facile  in  humores  in- 
grediens  universales  in  oeconomia  vitali  generat 
turbas;  proplerea  summa  cum  circumspectione, 
nec  plagae  corporis  humani  latiori  adhibendum. 
Inflammatio  ab  eo  inducta  est  vivida  et  limi¬ 
tata.  Ad  vulnus  aut  epidelium  tenerum  adpli- 
catum  escharam  format  albescentem  ,  quae  mox 
abjicitur.  Suppuratio  non  semper  est  pura. 

Liquor  hydrargyri  nitrici  oxy- 
dati.  Liquor  B  c  1 1  o  s  t  i  i.  Eandem  osten¬ 
dit  virtutem  ut  oxydum  hydrargyri,  tamen  ve¬ 
ro  hoc  profundius  atque  fortius  agit.  Ad  destru¬ 
enda  pseudoproducta  majora  adhibetur  et  in  ul¬ 
ceribus  atonicis,  carie  etc.  Cuprum  sui  fu¬ 
ri  cum,  sulphas  cupri.  Vis  caustica,  ea 
eruginis  major,  tamen  vero  minor  ea  butyri 

antimoni  et  argenti  nitrici  fusi.  Praeter  cau¬ 
sticum  etiam  adstringentem  et  cohaesionem 
augentem  exerit  effectum  in  partes  organicas 
contactas.  Respectu  adplicationis  externae  re¬ 
liquis  praeparatis  cupri  praeferenda  est.  Bo¬ 
num  est  remedium  in  ulceribus  laxis,  impuris, 
cacochymicis  et  blenorrhoeis  chronicis ,  hae- 
morrhagiis  parenchymatosis. 

Cuprum  aceticum  et  carbonicum 
quoad  effectum  inter  se  sunt  aequalia ,  tamen 
vero  cupro  sulphurieo  mitiora  sunt  remedia. 

Stibium  muriaticum,  murias  sti¬ 
bii,  butyrum  antimoni  i.  Est  fortissimum 
inter  caustica  liquida,  saepe  in  ambitu  partis 
caustico  tentatae  processum  liquationis  inten¬ 
dit  usque  ad  resolutionem  veram;  est  itaque 
cautissime  adhibendum.  Cito  effectum  diffun¬ 
dit  et  profunde  penetrat.  Ad  destruenda  staphy- 
lomata,  polypos,  verrucas  commendatur  etc* 

Zincum  muriaticum  vi  caustica  sua 
stibio  muriatico  non  cedit;  profunde  penetrat 
et  cito  destruit.  Actio  ejus  eadem  esse  dicitur  ut 
argenti  nitrici  fusi.  Ouum  vero  profundius  pe¬ 
netrat  etiam  dolor  intensior  est  et  constantior. 
Yogtiu  sin  individuis  cachecticis,  laxis,  contra 
ulcera,  impuris,  laxis,  gelatinosis  luxuriatio- 
nibus,  notata,  bono  cum  successu  adhibuit. 
Hanke  etiam  in  ulceribus  syphiliticis,  sero- 
phulosis  et  herpeticis  recommendat. 

Tartarus  emeticus.  Si  cuti  externae 

j 4 

diutius  adplicatur,  inflammationem  provocat  ex 
qua  pustulae  efflorescunt,  pure  repletae,  quae 
satis  dolent  etsi  per  ulteriorem  remedii  usum 
ultra  quam  par  est,  incenduntur,  rebellem  sae- 
pe  ulcerationem  relinquunt.  Ona  causticum 
profunde  penetrat  et  mixtionem  organicam 
alienat ;  singulis  in  casibus ,  infrictiones  ex 
unquento  effectum  suum  ad  canalem  intestina¬ 
lem  extendere  observatum  est.  Yariis  in  mor* 
bis  adhibetur  :  eg.  in  pertussi ,  catarrho  chro¬ 
nico  ,  affectionibus  rheumaticis,  neuralgiis , 
indurationibus  glandularum,  abscessibus  fri¬ 
gidis  etc.  in  variis  oculi  adfectionibus  e.  g.  ble^ 
pharophthalmia  glandulosa. 

Arsenicum  album.  Cuti  externae  ad- 
plicatum  hujus  desquammationem  efficere  di¬ 
citur,  sivero  ulceri  adfertur,  destruit  ejus,  super¬ 
ficiem  et  crustam  duram  coreaceam  producit 
Destructio  in  profunditate  est  modica*  In  par¬ 
tibus  vicinis  provocat  inflammationem,  quam 
plerumque  suppuratio  benigna  et  larga  sequi¬ 
tur.  Interdum  ejus  usus  periculum  post  se  tra¬ 
hit.  Patrix  in  opusculo  suo  sub  titulo:  die 
Kunst,  die  Arsenikpaste  anzuwenden,  et  S  m  i  t  h 
in  ejus  tractatione  de  usu  causticorum  magnam 
ex  variis  auctoribus  observationum  copiam  de¬ 
promptarum  collegerunt  quae  de  indole  Arse¬ 
nici  venenata  et  de  causa  perniciosorum  symp- 

tornatum  ejus  adplicationem  suhsequentium  vi¬ 
tiosam  9  nihil  dubii  derelinquunt. 

Externe  adplicatum  in  cancro,  in  ulceri¬ 
bus  mali  mons ,  excrescentiis  fungosis  etc. 
adhibetur  in  quibus  virtutem  non  exiguam 
ostendit. 

C,  Acida  mineralia. 

§.  25. 

Acidum  sulphuricum,  nitricum, 

muriaticum,  concentrata  si  adhibentur, 

* 

partem  quam  proxime  contingunt  quasi  combu¬ 
runt  et  in  vicinitate  inflammationem  provo¬ 
cant.  Dolores  quos  producunt  sunt  plerum¬ 
que  vehementes.  Effectum  suum  ultra  adpli- 
cationis  locum  diffundunt.  \ 

Opponuntur  saepe  aphtis ,  gingivae  ulce¬ 
rosae  atque  scorbuticae,  ulceribus  variis,  im¬ 
petiginibus  etc. 

i  *  •  * 

D,  Caustica  terrea. 

§.  26. 

Calx  viva,  parti  cuidam  adplicata,  effec¬ 
tum  exerit  causticum  ut  li  xiva  pura,  tamen  autem 
illius  actio  infirmior  est  et  magis  superficialis. 
Pertinet  ad  remedia  exsiccantia,  Plerumque  aqua 
calcis  vivae  in  ustim  trahitur  in  impetiginibus 

9,  g.  crusta  lactea,  herpete  etc. ;  in  ulceribus 
e,  g.  cancro  syphilitico,  carie  et  in  blenor- 
rhoeis  urethrae  et  vaginae. 

Alumen  ustum,  causticum  est  mitissi¬ 
mum;  cum  vi  sua  caustica  simul  adstringen- 
tem  conjungit.  In  omnibus  iis  adhibetur  casibus 
morbosis,  quibus  atonia  subest  aut  qui  proclivita¬ 
tem  ad  resolutionem  produnt,  e.  g.  in  angina 

« 

putrida,  gingiva  scorbutica,  aphtis ,  haemor- 
rhagiis  parenchymatosis  etc. 

Theses  defendendae. 

ili  «>»prX'*ff  J.  f"’  '  i  I  »»'•(*>  t  '■  MVi 

i. 

Qui  medicus  in  cauteriorum  doctrina  non 

,v^I  .  j  )  I  * .  i  •  t  ■  .  J  «i 

est  bene  versatus,  praestantissimis  in  mor- 

bis  curandis  saepe  caret  remediis. 

x 

II. 

Urinae  retentio  plerumque  morbi  symptoma. 

<xsi77  «^inbxioaVl  .;j  .ii 'boDr.nn  :.‘i  e  i  ^  c  \ 

III. 

•  v»  'U  jt 

Ex  aequali  effectu  medicamentorum  ad  idem 
principium  efficax  in  iis  contentum  conclu¬ 
dere  nefas. 

IV. 

Conceptus  absorptionis  quoad  varias  entium 
viventium  species  varie  definiri  debet. 

Y.  •  -  '  1 

Vitae  potestas  in  alimentis  assimilandis  absoluta 
non  est. 

VI. 


In  necessitatibus  satisfaciendis  vitae  animalis 
non  datur  indifferenti smus. 

VII. 

Medicamenta  inter  et  alimenta  limites  arcti  du¬ 
ci  non  possunt. 

VIII. 

Rationalismus  etEmpirismus  sine  respectu  unius 
alteriusve  pro  se  culti*  in  arte  medica  plus 
damni  quam  lucri  inducunt. 

IX. 

Medicus  chemiae  studio  destitutus  unilatera¬ 
lis  est. 

X. ' 

Culter  contra  scirrhum  et  carcinoma  non  sem- 
per  remedium. 

